En setiembre de 1943, Erich von Manstein retiró as suyas tropas a la marguin ueste d'o río Dnieper. Dende octubre dica meyatos de chinero de 1944, von Manstein estabilizó a situación en o Frent Sud. Sindembargo, as tropas sovieticas creyoron una dentrata en o sector de Kiev, y teneban muit amanata a important ciudat de Zhitomir. Os alemans facioron asinas una contraofensiva, con a 1ª División SS Leibstandarte Adolf Hitler y a 2ª División SS Das Reich, chunto con os 1º, 7º, 19º y 25º Exercitos Panzer, amás d'a 68ª División d'Infantería (que feba parte d'o 4º Exercito Panzer), rodeyando o flanco d'as tropas rusas que yeran dabant de Zhitomir. Os alemans, dirichitos por o cheneral Hermann Balck, redotaron a los rusos en luitas en Brussilov, Radomyshl y Meleni. Balck y o suyo Chefe d'Estato Mayor pretendeban atacar a base d'a dentrada sovietica y s'endrezoron enta Kiev, pero o cheneral Raus fació un abance más prudent. A finals de chinero de 1944, una nueva ofensiva sovietica fació que von Manstein se retirase más luent ta l'ueste. A meyatos de febrero de 1944, desobedeció a orden de Hitler y ordenó a lo XI y a lo XXXXII Cuerpos d'Exercito (compuestos por 6 divisions con 56.000 soldatos) d'o Grupo d'Exercitos Sud retirar-se d'a dita Bolsa de Korsun os días 16-17 de febrero. Dimpués, Hitler aceptó ista acción, ordenando a retirada d'istas tropas quan ya s'heba feito con anterioridat en aplicación d'as ordens de von Manstein.